Aalborg Stiftstidende, 1846-11-04
Fædrelandet. Kjøbenhavn, den 31te October. Det er os (skrives i "Fædrel." en Glæde at kunne meddeele, at man i Bondestanden allerede er i fuld Bevægelse for at forberede og træffe Aftale om de forestaaende Stænder valg i de mindre Landeiendomsbesidderes Classe. Man har til den Ende i Søndags holdt et Møde, der uden Tvivler det første af den Slags, der nogensinde har fundet Sted her i Landet. Forskjellige agtede Mænd af Østifternes forskjellige Landdistricter vare komne overeens om, at mødes Ringsted paa denne Byes Postgaard om Middagen Kl. 12 for at aftale, hvorledes man bedst kunde samvirke i Districterne til et i det Hele tilfredsstillende Valg af Repræsentanter for næste Sexennium. Da Raadhusets Locale ikke var at erholde, maatte man nøies med et Par Værelser i Postgaarden, og der samledes i Formiddagens Løb omtrent 120 Bønder og Landmænd, ikke blot fra alle sjællandske Districter, men ogsaa fra Møen, Falster, Lolland og det fjerne Langeland, hvilke sidste altsaa have maattet gjøre en Reise paa 30 Miil for at bivaane Mødet. Fra Fyen var kun een Sognefoged fra Svendborg Amt mødt. Efterat Hr. Overretsprocurator B. Christensen med Forsamlingens bifald havde overtaget Ledelsen af Mødet og udviklet dettes Anledning og Betydning, skred man til for hvert District, især at yttre sig over, hvilke Candidater der i samme kunde være at opstille og anbefale fra Forsamlingens Standpunct, For det første District vedtoges det at virke for Valget af Prof. J. F. Schouw og til hans Suppleant at anbefale Gaardm. Hans Johansen i Knardstrup. For det 2det District anbefaledes til Deput. Kammerr. Drewsen og som hans Suppleant Sogneforstander Ole Nielsen til Havsgaard. For det 3die District anbefaledes Sognefoged Peder Hansen af Udesundby, og som hans Suppleant Anders Pedersen af Sperrestrup. For det 4de District, anbefaledes Peder Jørgensen af Ulstrup, og, som hans Suppleant, Bonden Lars Olsen i Kundby. For det 5te District anbefaledes Niels Hansen Nielsen af Løsserup til Deputeret og Møller Andreasen i Egeberg Mølle til Suppleant. Den hidtilværende Deputerede Capitain Buchwald's Gjenvalg vilde Jngen anbefale. For det 6te Distriet vedtoges det at anbefale Capt. N. F. Jespersen til Grønneberggaard til Deput., og Bonden Peder Rasmussen i Svinninge til hans Suppleant. For det 7de Distriet vilde Jngen anbefale den hidtilværende Deputeredes, Justitsr. Povelsen's Gjenvalg. Det vedtoges derimod dette District at anbefale Overretsproc. Balthazar Christensen som Deput., og Sognefoged Dideroth i Løve som Suppleant. For det 8de District anbefaledes Carl Møller til Appelberg til Deput., og Bonden Hans Hansen i Taarnmark til Suppleant. For det 9de District vilde Jngen anbefale Sognefoged, nuværende Kammer, Petersen i Carlslund, der hidtil havde repræsenteret Districtet, men det vedtoges at anbefale til Deput. Cand. Wolff til Bakkegaarden ved Nestved og til Suppl. Møller Sønderup til Hømb Mølle ved Ringsted. For det 10de District, hørtes det med almindelig Beklagelse, at dets nærværende Deput., Prof. Clausen, ikke meere var valgbar eller kunde vælges. Man vedtog at anbefale som Deput. Møller Johansen i Houby Mølle ved Rønnede, og til Suppl. Jørgen Pedersen af Hjorlunde eller Fabriqueur Madsen, i Vintermølle i Roeskilde Amt. Samme Madsen anbefaledes tilligemed Sognef. Hans Christensen i Veistrup til resp. Deput. og Suppl. for det 14de District. For det 11te, 12te, 13de og 15de District vedtog man ikke at opstille Candidater, da Jngen fra disse Districter vare komne tilstede eller havde kunne blive indbudt. For det 16de District anbefaledes Overretsproc. Christensen til Deput. og Bonden Hans Hansen i Kjøbeløv til Suppl. For det 17de District anbefaledes Møller Clausen i Paarup Mølle til De put. og Exam. jur. Dreier i Glostrup til Suppl. Fordet 18de District anbefaledes Bonden Peder Steffensen, til Deput. og Bonden Jens Hansen Dyrløv til Suppl. For det 19de og 20de District havde Jngen kunne indbydes, hvisaarsag Forsamlingen Jntet foretog med Hensyn til disse tvende Districter. – Efter den saaledes tilendebragte Forhandling forblev omtrent Halvdelen af de Mødte samlede til et Middagsmaaltid, hvorved det gik livligt og muntert til. En Skaal blev der med almindeligt bifald drukket for Valglovens Død, som idag havde berøvet Vælgerne saamange Mænd, som de kunde ønsket at vælge. Endeel af de mindre Landeiendomsbesiddere i Kbhvns Amt, som havde besluttet at give den Stænderdeput, Procur Balthazar Christensen et Beviis paa deres Anerkjendelse af hans Bestræbelser i og udenfor Stænderne til Bondestandens Tarv, havde i Torsdags indbudt ham til et Festmaaltid paa Bellevue, i hvilket henimod 100 Landboere samt nogle faae af Proc. Christensens politiske Venner her fra Byen deeltoge. Efterat Hs. M. Kongens Skaal var udbragt af Propr. Rottwitt, der førte Præsidiet, og en i Dagens Anledning forfattet Sang afsjungen, overrakte Sogneforstander Ole Nielsen af Havsgaard Christensen et smukt Guldrepeteeruhr med Kjæde, som et synligt Tegn paa Kjøbenhavns Amts Landboeres Erkjendtlighed, og foreslog derefter hans Skaal. Proc. Christensen takkede i et udførligt Foredrag, hvori han udviklede, hvor nødvendigt det, under Danmarks nærværende mislige politiske Forhold, og for at det kunde følge med i den almindelige Udvikling, var at der uddannede sig en selvstændig og oplyst Middelstand. Han sluttede med det Ønske, at en saadan Middelstand maatte udgaae af den danske Bondestand, det var det Maal, han havde for sin offentlige Virken. Sognef. Lars Jacobsen fra Leds udbragte en Skaal for Kammerr. Drewsen, hvem han fra sin Barndom af havde lært at betragte som Bondestandens Lærer og Leder, og som han dybt beklagede ved Aldersvaghed var forhindret fra at dele Ærespladsen ved dette Bord. Sognef. Cort Larsen fra Avedøre foreslog en Skaal for Bondestandens hæderværdige Deputerede, den danske Nationalitets ædle Talsmand, Prof. Clausen. Gaardm. Søren Jacobsen foreslog, en Skaal for den Deputerede, hvis store Evner og glimrende Veltalenhed alt ofte havde været brugte til Bondestandens Bedste, Høiesteretsadv. Lehmann. Etatsr. Povelsen udbragte en Skaal for de jydske Stænder. Cand. Barfod, foreslog en Skaal for det frie og friske Ord. Skolelærer Gleerup tog Anledning af nogle i Roeskilde mellem Prof. David og Jernstøber Lunde vexlede Yttringer om, at det lønnede sig daarligt at tjene Folkets Sag, til i et høist interessant og med jublende bifald modtaget Foredrag at udvikle, at dette dog lønnede sig, idet han førte sit Beviis derfor ved Exempler, hentede deels fra Niels Ebbesen, med hvem den fattige Kone og hendes Børn deelte deres to Brød, deels fra Begivenhederne 1842, da der foretoges en officiel Opmaaling af lille Kjøbmagergades Rendestene og Candidat Lehmann sattes i Fængsel fordi han havde gjort hvad han ansaae for sin Pligt. Capit. Ticherning foreslog et Leve for Mindet og Reventlow og Bernstorff, de ædle Begrundere af Bondestandens Frihed, og knyttede hertil ogsaa et Leve for Mindet om den unge Kronprinds Frederik, der havde lydt disse Mænds Raad. Gaardmand Hans Olesen fra Sæddinge udbragte en Skaal for Bondevennernes Selskab, hvorfor Proc. Christensen takkede, idet han dermed forbandt en Skaal for Capt. Tscherning hvem det nævnte Selskabs Stiftere havde valgt til dets Formand i Erkjendelse af, at de Jdeer, for hvis Udbredelse og Gjennemførelse de skulde arbeide, for en stor Deel skyldtes ham. Cand. H. Hage udbragte en Skaal for en Udvikling af Samfundsforholdene, som nærmede sig til en fra Forfatning, og Cand. C. Ploug tog Anledning af en ved Stændernes Aabning i Slesvig fortalt Parabel om to tydske Lam og en jydsk Stud til at anprise en Egenskab hos de jydske Stude, den, at de bestandig sætte Panden imod, naar de ville frem. Maaltidet sluttedes med en af Capitain Ticherning udbragt Skaal for Præsidiet. (Fædrel.)